CELEX: 32015D1204
Language: da
Date: 2015-07-22 00:00:00
Title: Kommissionens gennemførelsesafgørelse (EU) 2015/1204 af 22. juli 2015 om midlertidig undtagelse fra oprindelsesreglerne i bilag II til Rådets forordning (EF) nr. 1528/2007 for at tage hensyn til Kenyas særlige situation vedrørende tunfilet

23.7.2015   
            
            
               DA
            
            
               Den Europæiske Unions Tidende
            
            
               L 195/46
            
         KOMMISSIONENS GENNEMFØRELSESAFGØRELSE (EU) 2015/1204
   af 22. juli 2015
   om midlertidig undtagelse fra oprindelsesreglerne i bilag II til Rådets forordning (EF) nr. 1528/2007 for at tage hensyn til Kenyas særlige situation vedrørende tunfilet
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1528/2007 af 20. december 2007 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler (1), særlig artikel 36, stk. 1, litra a), i bilag II dertil, og
   ud fra følgende betragtninger:
   
               (1)
            
            
               Den 19. december 2011 vedtog Kommissionen gennemførelsesafgørelse 2011/861/EU (2) om midlertidig undtagelse fra oprindelsesreglerne i bilag II til forordning (EF) nr. 1528/2007 for at tage hensyn til Kenyas særlige situation vedrørende tunfilet. Ved Kommissionens gennemførelsesafgørelse 2013/716/EU (3) blev der vedtaget en videreførelse af den midlertidige undtagelse indtil den 30. september 2014.
            
         
               (2)
            
            
               Kenya anmodede den 26. februar 2015 om en ny undtagelse for perioden fra den 1. januar 2015 til den 31. december 2015 for 2 000 ton tunfilet. Den 13. marts 2015 fremlagde Kenya yderligere oplysninger til støtte for anmodningen.
            
         
               (3)
            
            
               Ifølge de oplysninger, som Kenya har fremlagt, er fangsterne af tun med oprindelsesstatus stadig usædvanligt lave, selv i forhold til de normale sæsonudsving, og det har medført et fald i produktionen af tunfilet. Desuden har Kenya påpeget pirateririsikoen i forbindelse med forsyning af rå tun. Denne unormale situation gør det midlertidigt umuligt for Kenya at overholde oprindelsesreglerne i bilag II til forordning (EF) nr. 1528/2007.
            
         
               (4)
            
            
               Kenya vil nyde godt af en automatisk undtagelse fra oprindelsesreglerne for tunfilet under HS-pos. 1604, som indrømmes i henhold til artikel 40, stk. 7, i oprindelsesprotokollen til den økonomiske ESA-EU-partnerskabsaftale, når denne aftale træder i kraft eller anvendes midlertidigt.
            
         
               (5)
            
            
               I henhold til artikel 4, stk. 2, i forordning (EF) nr. 1528/2007 skal oprindelsesreglerne i bilag II til forordningen og undtagelser herfra afløses af reglerne i den økonomiske ESA-EU-partnerskabsaftale, der forventes at træde i kraft eller blive anvendt midlertidigt i 2016. I betragtning af at den samlede situation, herunder status vedrørende ratifikationen af den økonomiske ESA-EU-partnerskabsaftale, vil blive taget op til revision i 2016, børundtagelsen gælde indtil den 31. december 2015.
            
         
               (6)
            
            
               En midlertidig undtagelse fra oprindelsesreglerne i bilag II til forordning (EF) nr. 1528/2007 vil i betragtning af importmængdernes størrelse ikke skabe større forstyrrelser for de veletablerede virksomheder i Unionen, under forudsætning af at en række betingelser vedrørende mængder, overvågning og varighed overholdes.
            
         
               (7)
            
            
               Kenya bør derfor indrømmes en undtagelse for 2 000 ton tunfilet for en periode på et år.
            
         
               (8)
            
            
               I Kommissionens forordning (EØF) nr. 2454/93 (4) er der fastsat bestemmelser om forvaltning af toldkontingenter. Disse bestemmelser bør finde anvendelse på forvaltningen af den mængde, som den nærværende afgørelse gælder for.
            
         
               (9)
            
            
               Med henblik på en effektiv overvågning af undtagelsens anvendelse bør myndighederne i Kenya med regelmæssige mellemrum give Kommissionen oplysninger om udstedte EUR.1-varecertifikater.
            
         
               (10)
            
            
               For at sikre en regelmæssig forsyning af tunfileter fra Kenya til Unionen og en optimal udnyttelse af kontingentet for undtagelsen og for at begrænse eventuelle afbrydelser af handelen efter udløbet af den foregående undtagelse, bør der indrømmes en ny undtagelse med tilbagevirkende kraft fra den 1. januar 2015.
            
         
               (11)
            
            
               Foranstaltningerne i denne afgørelse er i overensstemmelse med udtalelse fra Toldkodeksudvalget —
            
         VEDTAGET DENNE AFGØRELSE:
   Artikel 1
   Som undtagelse fra bilag II til forordning (EF) nr. 1528/2007 og i overensstemmelse med artikel 36, stk. 1, litra a), i nævnte bilag skal tunfilet under HS-pos. 1604, der er fremstillet af tun uden oprindelsesstatus under HS-pos. 0303, betragtes som varer med oprindelse i Kenya på betingelserne i denne afgørelse.
   Artikel 2
   Undtagelsen i artikel 1 gælder for de i bilaget anførte varer og mængder, der angives til fri omsætning i Unionen fra Kenya i perioden fra den 1. januar 2015 til den 31. december 2015.
   Artikel 3
   De i bilaget til nærværende afgørelse anførte mængder forvaltes efter bestemmelserne i artikel 308a, 308b og 308c i forordning (EØF) nr. 2454/93.
   Artikel 4
   Toldmyndighederne i Kenya træffer de foranstaltninger, der er nødvendige for at foretage mængdekontrol af de eksportvarer, som er omhandlet i artikel 1.
   De kompetente myndigheder i Kenya sender inden udgangen af den måned, der følger efter hvert kvartal, Kommissionen en opgørelse over de mængder, for hvilke der inden for rammerne af denne afgørelse er udstedt EUR.1-varecertifikater med angivelse af certifikaternes løbenumre.
   Artikel 5
   I rubrik 7 i de EUR.1-varecertifikater, der udstedes for varer, som er omfattet af denne afgørelse, anføres følgende:
   
      »Derogation — Commission Implementing Decision 2015/…/EU«.
   
   Artikel 6
   Denne afgørelse træder i kraft på dagen for offentliggørelsen.
   Den anvendes fra den 1. januar 2015 til den 31. december 2015.
   
      Udfærdiget i Bruxelles, den 22. juli 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 348 af 31.12.2007, s. 1.
   
      (2)  Kommissionens gennemførelsesafgørelse 2011/861/EU af 19. december 2011 om midlertidig undtagelse fra oprindelsesreglerne i bilag II til Rådets forordning (EF) nr. 1528/2007 for at tage hensyn til Kenyas særlige situation vedrørende tunfilet (EUT L 338 af 21.12.2011, s. 61).
   
      (3)  Kommissionens gennemførelsesafgørelse 2013/716/EU af 4. december 2013 om ændring af gennemførelsesafgørelse 2011/861/EU om midlertidig undtagelse fra oprindelsesreglerne i bilag II til Rådets forordning (EF) nr. 1528/2007 for at tage hensyn til Kenyas særlige situation vedrørende tunfilet (EUT L 326 af 6.12.2013, s. 45).
   
      (4)  Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (EFT L 253 af 11.10.1993, s. 1).
   
      BILAG
      
                  Løbenummer
               
               
                  KN-kode
               
               
                  Varebeskrivelse
               
               
                  Periode
               
               
                  Mængde
               
            
                  09.1667
               
               
                  1604 14 36
               
               
                  Tunfilet
               
               
                  1.1.2015 til 31.12.2015
               
               
                  2 000 ton